
 NR.CT2022- 001003/14.03.2022         

          

REFERAT DE APROBARE A 
PROIECTULUI  DE HOTĂRÂRE


privind  trecerea din domeniul privat al Municipiului Timișoara în domeniul public al Municipiului Timișoara a terenului înscris în CF nr. 441567, în suprafață de 779 mp, teren având destinația de drum

         Având în vedere adresa nr.CT2022-001003/16.02.2022, înregistrată la Primăria Municipiului Timişoara de către SC MC INVEST VEST SRL, prin care ne solicită emiterea unei Hotărâri de Consiliu Local în vederea trecerii din domeniul privat al Municipiului Timișoara în domeniul public al Municipiului Timișoara a terenului înscris în CF nr.441567, în suprafață de 779 mp, teren având destinația de drum.
        Având în vedere adresa  nr. CT2022-001003/24.02.2022 a Compartimentului Administrare Fond Funciar, prin care ne înștințează că parcela cu nr. Sarmeș 2102/1/3, actual parcela cu nr. cadastral 441567, a făcut obiectul Legii fondului funciar și a fost reconstituită pe vechiul amplasament, prin Ordinul Prefectului nr. 224/01.04.2013.
         Având în vedere adresa nr. CT2022-1003/07.03.2022 a Serviciului Juridic, prin care ne comunică că nu figurează litigii pe rolul instanțelor de judecată în curs de soluționare pentru imobilul situat în Timișoara, înscris în CF nr. 441567.
        Terenul situat în Timișoara, înscris în CF nr. 441567, este înregistrat în evidența Municipilui Timișoara-domeniul privat, avînd număr de inventar 6985.
        În baza art. 553, alin. 2 din Codul Civil, “Imobilul cu privire la care s-a renunțat la dreptul de proprietate conform art. 562 alin.2, intră în domeniul privat al comunei, orașului sau municipiului, prin hotărârea consiliului local”.
       


       Conform art. 296 din Ordonanța de Urgență nr. 57/2019 “ (2) Trecerea unui bun din domeniul privat al unei unități administrative-teritoriale în domeniul public al acesteia se face prin hotărâre a 
consiliului județean, respectiv a Consiliului General al Municipiului București ori a consiliului local al comunei, al orașului sau al municipiului, după caz.”
         Având în vedere cele de mai sus, considerăm oportun, iniţierea unui proiect de hotărâre privind  trecerea din domeniul privat al Municipiului Timișoara în domeniul public al Municipiului Timișoara a terenului înscris în CF nr. 441567, în suprafață de 779 mp, teren având destinația de drum.

